Lav et referat af nedenstående tekst:

Tekst:
1192 børnepornografiske billeder og 247 børnepornografiske filmsekvenser. Det var, hvad politiet fandt på computer, mobiltelefon og en ekstern harddisk tilhørende en 37-årig mand fra Mariager i 2013. Manden er fredag blevet idømt seks måneders ubetinget fængsel for at have gemt billeder og videoer af børn i seksuelle forhold. - 17 filmsekvenser og 157 billeder var i Kategori 3, som er den groveste kategori, hvor den seksuelle aktivitet involverer børn, der fremstår som mellem 0-3 år, siger Thomas Klinkenberg, der er anklager hos Nordjyllands Politi. Manden var sigtet for at have delt billeder og videoer gennem et fildelingsprogram, men den 37-årige selv forklarede, at han ikke var klar over, at programmet var et fildelingsprogram: - Han forklarede retten, at han ikke vidste, at der var tale om et fildelingsprogram og ville derfor kun erkende besiddelsen, siger anklager Thomas Klinkenberg. Men ud fra en vidneforklaring fra en IT-konsulent, blev det vurderet, at manden selv måtte have indset, at når han downloadede programmet, ville filerne blive delt. Den dømte udbad sig betænkningstid til, om han vil anke dommen.

Referat:
En 37-årig mand er idømt seks måneders fængsel for at have udbredt og besiddet over 1000 billeder og 250 filmsekvenser af børn i seksuelle forhold.